el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el az sv de es en en el en el el el en el el el en el el el el el en el en el en el en el en el ca el en el en el en el en el en el en nb en el en el en el el el el el en el el el el el en el en
Όπως έχει διαμορφωθεί το σκηνικό, μια νίκη και δύο ισοπαλίες στις τρεις πρώτες αγωνιστικές του πρωταθλήματος και με εμφανίσεις που δεν πείθουν, μοιάζει με ομιχλώδες για την Ομόνοια.
Στον σύλλογο της Λευκωσίας και κυρίως στην ομάδα, έχουν να διαχειριστούν νωρίς την πίεση. Γι’ αυτό και στο σημερινό ματς με τον Εθνικό Άχνας στο Δασάκι, ένα αφιλόξενο για τους πράσινους γήπεδο αν κρίνουμε από τα αποτελέσματα των τελευταίων χρόνων, καλούνται να βάλουν ένα τέλος, να στείλουν ένα μήνυμα ελπίδας.
Οι μεγάλες ομάδες στα δύσκολα δείχνουν αντοχές και χαρακτήρα, σηκώνουν κεφάλι και προχωρούν. Αυτό θα επιδιώξουν τεχνική ηγεσία και ποδοσφαιριστές στην έξοδο της ομάδας στο Δασάκι. Να αντιδράσουν, να αφήσουν πίσω τους το τι προηγήθηκε και να στείλουν ένα θετικό σημάδι, δικαιώνοντας τη διοίκηση και τον Νταμπίζα που τους στηρίζουν.
Με τα όσα προηγήθηκαν, την αμφισβήτηση στο πρόσωπό τους, το ματς με τον Εθνικό αποτελεί πρόκληση για να δώσουν απαντήσεις. Για να το κάνουν θα πρέπει να ορθώσουν ανάστημα, να βγάλουν εγωισμό και να αποδώσουν ποδόσφαιρο βάσει προσδοκιών.
Όπως επισήμανε και ο Ανδρέας Δημητρίου σε δηλώσεις του, «δεν υπάρχει καμιά δικαιολογία ούτε άλλοθι. Πρέπει να κερδίσουμε». Και πρόσθεσε ο εκπρόσωπος Τύπου: «Όποιος νιώθει ότι η πίεση είναι μεγάλη και δεν μπορεί να τη διαχειριστεί ας μην πάει στο Δασάκι».
Συχνά-πυκνά γίνεται λόγος για τον τρόπο δουλειάς που διεκπεραιώνεται στο «Ηλίας Πούλλος», με τους ποδοσφαιριστές να εκφράζονται με τα καλύτερα λόγια αλλά και για το κλίμα στα αποδυτήρια. Αυτές τις ιδανικές συνθήκες θα πρέπει να τις μεταφέρουν και στον αγωνιστικό χώρο, να τις μετουσιώσουν σε καλές εμφανίσεις και νικηφόρα αποτελέσματα. Το γήπεδο είναι ο καθρέφτης και οι πράσινοι έχουν άλλη μια ευκαιρία. Γιατί, σε αντίθετη περίπτωση, θα κάνουν τη ζωή τους δυσκολότερη.
Μετά το κάταγμα που υπέστη ο Ντέρμπισαϊαρ, ο Σέρινταν φαντάζει ως ο επικρατέστερος να καλύψει τη θέση στην κορυφή της επίθεσης, παρόλο που επέστρεψε και ο Ρουσιάς. Ενδεχομένως να πάρει φανέλα βασικού ο Κύπρου αγωνιζόμενος στη θέση του αριστερού εξτρέμ.
Ο Όρσουλιτς ταλαιπωρείται από μυϊκό τραυματισμό και θα περάσει από διαγνωστικές εξετάσεις για να εξακριβωθεί η κατάστασή του. Τη θέση του Κροάτη αναμένεται να πάρει ο Νασιμέντο. Ο Παντελιάδης προορίζεται για το αριστερό άκρο της άμυνας αντί του τραυματία Σοϊλέδη.